Carl J. Sundevall

Carl Jacob Sundevall (født 22. oktober 1801 i Högestad, Skåne, død 2. februar 1875 i Stockholm) var en svensk zoolog.

Liv og virke

Bakgrunn
Carl J. Sundevall var bror til legen Fredrik Emil Sundevall og sjømilitæren Henrik Ludvig Sundevall. Han ble i 1817 student i Lund og  filosofie magister i 1823.

Karriere
Sundevall ble dosent i økonomi 1826. Etter en reise til Ostindia mellom 1827 og 1828 avla han eksamen i medisin i 1829 og ble lege året etter.

I 1833 ble han intendant ved Naturhistoriska riksmuseet i Stockholm og i 1836 ble han utnevnt til adjunkt i zoologi og økonomi i Lund. Da han kom tilbake fra franske La Recherche-ekspedisjonen til Spitsbergen i 1839, ble han utnevnt til intendant og professor der. Fra 1841 til 1871 arbeidet han ved avdelingen for ryggradsdyr.

Han var medlem av Kungliga Fysiografiska Sällskapet i Lund (fra 1825), Kungliga vetenskapsakademien (fra 1839), Vetenskaps- och vitterhetssamhället i Göteborg (fra 1840), Kungliga Lantbruksakademien (fra 1844) og Kungliga Vetenskaps-Societeten i Uppsala (fra 1851). Sundvalls fleste arbeider behandler ryggradsdyrenes systematikk. I Methodisk öfversigt af idislande djuren (1844) la han et fortjenstfullt bidrag til kunnskapen om disse dyrs slektskapsforhold. Hans Lärobok i zoologien (1835) med tilhörende handatlas ble lenge brukt i skolen.

Hans mest betydningsfulle arbeide ligger innen ornitologiens område, der han behandlet deler av fuglenes anatomi. Til hans mest kjente arbeider hører Methodi naturalis avium disponendarum tentamen (1872–73), Svenska foglarne (1856–71) og Conspectus avium picinarum (1866). Sundevall hadde til og med et forslag til bruk av fonetiske bokstaver.

Referanser

Kilder 

Svenske zoologer
Svenske professorer
Medlemmer av Kungliga Vetenskapsakademien
Medlemmer av Kungliga Vetenskaps-Societeten i Uppsala
Medlemmer av Kungliga Fysiografiska Sällskapet i Lund
Autorer for zoologi
Personer fra Ystads kommun
Fødsler i 1801
Dødsfall i 1875